10. ΑΠΟΦΑΣΙΣ ΥΠΟΥΡΓΩΝ ΕΣΩΤΕΡΙΚΩΝ Αριθ.43374 της 24 Μαΐου/19 Ιουν.1974 (ΦΕΚ Β΄617) Περί συστάσεως παρά τω Ταμείω Παρακαταθηκών και Δανείων λογαριασμού υπό τον τίτλον «Υπουργείον Εσωτερικών-Προμήθεια Οχημάτων και Μηχανημάτων Δήμων και Κοινοτήτων». Έχοντες υπ’ όψει: 1.Την ανάγκην της υπό του Υπουργείου ομαδικής προμηθείας οχημάτων και μηχανημάτων προς κάλυψιν των εκάστοτε αναγκών των οργανισμών τοπικής αυτοδιοικήσεως, επί τω τέλει επιτεύξεως συμφεροτέρων τιμών. 2.Τα υπ’ αριθ.108982/16.12.69 και 26235/30.3.72 έγγραφα του Υπουργείου, δι’ ων ηνοίχθησαν παρά τω Ταμείω Παρακαταθηκών και Δανείων λογαριασμοί υπό τους τίτλους: α)«Υπουργείον Εσωτερικών-Προμήθεια αυτοκινήτων και μηχανημάτων Δήμων και Κοινοτήτων» και β)«Οχήματα προμηθείας 1972», αντιστοίχως. 3.Τας διατάξεις του Ν.Δ.309/1974 (φ.45), καθ’ ας δύναται να συσταθή παρά τω Ταμείω Παρακαταθηκών και Δανείων λογαριασμός δια την ομαδικήν προμήθειαν οχημάτων, μηχανημάτων κλπ. προς κάλυψιν αναγκών οργανισμών τοπικής αυτοδιοικήσεως, αποφασίζομεν: 1.Συνιστώμεν παρά τω Ταμείω Παρακαταθηκών και Δανείων λογαριασμόν υπό τον τίτλον «Υπουργείον Εσωτερικών-Προμήθεια Οχημάτων και Μηχανημάτων Δήμων και Κοινοτήτων». 2.Ο λογαριασμός ούτος, όστις ανοιγήσεται από 1 Αυγ.1974, πιστούται δια των, υπό των Δήμων και Κοινοτήτων, καταθέσεων του αντιτίμου των προμηθευομένων οχημάτων, ως και δια των οίκοθεν υπό του Υπουργείου παρακρατουμένων, δια την αυτήν αιτίαν, ποσών εκ των κατανεμομένων αυτοίς εσόδων, χρεούται δε δια χρηματικών εντολών του Υπουργείου προς πληρωμήν των οικείων προμηθευτών και λοιπών συναφών δαπανών. 3.Οι υφιστάμενοι και τηρούμενοι, μέχρι τούδε, παρά τω αυτώ ως άνω Ταμείω λογαριασμοί του Υπουργείου υπό τους τίτλους: α)Προμήθεια αυτοκινήτων και μηχανημάτων δήμων και κοινοτήτων και β)Οχήματα προμηθείας 1972 καταργούνται, τα δε χρηματικά υπόλοιπα αυτών της 31ης Ιουλ. 1974 μεταφέρονται εις πίστωσιν του δια της παρούσης συνιστωμένου λογαριασμού. 3.Ε.α.8 ΄Εργα και προμήθειες Δήμων και Κοινοτήτων ΄Εργα και προμήθειες Δήμων και Κοινοτήτων 3.Ε.α.9-11 4.Η παρούσα δημοσιευθήτω δια της Εφημερίδος της Κυβερνήσεως, κοινοποιηθήτω δε εις το Ταμείον Παρακαταθηκών και Δανείων. 